Wjelgo Brytańijo
Wjelgo Brytańijo, Zjydnočůne Krůlestwo Wjelgij Brytańije i Irlandyje Půunocny (The United Kingdom of Great Britain and Northern Ireland, Britain, UK) – ůńitarne państwo wyspjarske pouožůne we Ojropje Zachodńij. W skuod Wjelgij Brytańije wuažům: Yngland, Walijo i Škocyjo pouožůne na wyspje Wjelgo Brytańijo, Irlandyjo Půunocno ležůnco we půunocnej tajli wyspy Irlandyjo. Guernsey, Jersey a Wyspa Man, pośadajům uodrymbny status depyndyncyje Korůny brytyjskij. Terytorjůma zaležnymi uod Wjelgij Brytańije sům: Gibraltar, Anguilla, Bermudy, Brytyjske Wyspy Dźewiče, Falklandy, Georgja Pouedńowo a Sandwich Pouedńowy, Kajmany, Můntserrat, Turks i Caicos, Św. Helyna, Brytyjske Terytorjům Uoceanu Indyjskigo a Pitcairn.
Wjelgo Brytańijo je tyž čuůnkym-zouožyćelym Wspůlnoty Norodůw zřešajůncyj bůue kolůńy, důmińo i inkše pośadośći brytyjske, wchodźi tyž we skuad G8. Noležy do Rady Bezpječyństwa UoNZ, we kerej pośada prawo veta. Wjelgo Brytańijo to jydno s guůwnych mocarstw uobecnych časůw. Jeji śyuy zbrojne stacjůnujům we 80 krajach śwjata (nojwjynkše stoue garńizůny sům we Ńymčech, na Cypře, na Falklandach, we Gibraltaře i we Kanadźe). Zjydnočůne Krůlestwo mo tyž ůngyfer 200 guowicůw atůmowych. Kraj tyn je tyž zaličany do nojbaři ajnflusowych we Uńiji Ojropejskij.
szl_Latn szl_Latn szl_Latn